### 7.     Beslutning om et projekt i Kalundborg lokalområde i 'Få det Fikset'  pulje

**Åbent**

Sagsnr.: 326-2019-1469        J.nr.: 20.00.00           Dokumentnr.:
326-2021-31082

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiati-verne blev formidlet i 2019 til de
22 byer over 200 indbyggere. De forskellige byer arbejder via aktionsgrupper
med indsatser/initiativer. På mødet forelægges det fjerde initiativ i
Kalundborg lokalområde, opsætning af bænke i Kalundborg og [adresse], med henblik
på beslutning om frigivelse af midler til forslaget. Administrationen har i
forhold til forslaget forholdt sig til aktionsgruppens beskrivelse af gennemførsel
og de krav som har ligget til grund for ’Få det Fikset’ projektet.

**Indstillinger**

Direktøren indstiller, at ansøgningen godkendes med en
rammebevilling på 425.000 kr.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’ -puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra Kalundborg området:

[adresse] holdt borgermøde den 3. august 2020, hvor
de projekter, som aktionsgruppen i Kalundborg har valgt at prioritere, blev
præsenteret for de fremmødte borgere. Alle projekterne blev godkendt på mødet
og bliver fremlagt løbende med henblik på godkendelse i Kommunalbestyrelsen.
Projekterne er:

1.    Ny julebelysning
i Kalundborg ([adresse], øverste del af hhv. [adresse] og Vænget,
Regitse Jacobsen og [adresse])

2.    Udvidelse af
legeplads/genoptræningsbane i [adresse] (bag skaterbanen)

3.    Etablering af
lys på [adresse]

4.    Indkøb og
opsætning af bænke i Kalundborg og [adresse].

I alle projekterne er der estimeret en økonomi indenfor
områdets samlede ramme på 2 mio. kr. Aktionsgruppen valgte i første omgang at
søge om Kommunalbestyrelsens godkendelse af julebelysningen, da det var et
stort ønske at kunne realisere det til julen 2020. Kommunalbestyrelsen
godkendte projektet i august 2020. I december 2020 har Kommunalbestyrelsen
godkendt projektet med etablering af lys på [adresse] og i marts blev
udvidelse af legepladsen/genoptræningsbanen i [adresse] godkendt.

Nu er aktionsgruppen så langt med materialet til det sidste
af de fire projekter, at man søger om godkendelse i Økonomiudvalget og
Kommunalbestyrelsen.

*Indkøb og opsætning af bænke i Kalundborg og [adresse]:*

Projektet omhandler indkøb af et
antal bænke, der ønskes placeret i Kalundborg og [adresse]. Antallet af bænke og
de endelige placeringer er endnu ikke på plads, men aktionsgruppen søger om at
få godkendt en rammebevilling til projektet med henblik på, at det kan
realiseres inden sommeren. Valg af bænktype og placering vil ske i samarbejde
med administrationen.

*Administrationens bemærkninger*

Projektet opfylder de rammer for anvendelse af puljen, der
er skitseret i bilaget til budgetaftalen.

Administrationen har herudover ikke yderligere bemærkninger
til selve projektet.

*Afledte driftsudgifter*

Der vil være afledte driftsomkostninger til projektet,
f.eks. til drift og vedligeholdelse, hærværk, tømning af eventuelle ekstra
skraldespande mm.

Det er administrationens anbefaling, at driftsudgifterne
fremover afholdes af kommunen, da ’Få det Fikset’ - Kalundborg har den
udfordring, at der ikke er et lokalråd eller idrætsforening, som kan udskrive
kontingent og dermed påtage sig drift og vedligeholdelse. De afledte
driftsomkostninger kan imidlertid først opgøres, når bænktype, antal af bænke
og eventuelle ekstra skraldespande er kendt. Det er administrationens
anbefaling, at de afledte driftsomkostninger opgøres og tilrettes det
administrative driftsbudget fra året efter, at bænkene er opsat.

**Økonomiske konsekvenser**

Kalundborg lokalområdes samlede andel af puljen til
Lokalsamfundenes ’Få det Fikset’ projekter er 2.000.000 kr. Der er godkendt tre
projekter på henholdsvis 787.000 kr., 268.700 kr. og 360.000 kr. ekskl. moms.
Det betyder, at der resterer 584.300 kr. af [adresse] pulje til øvrige ’Få
det Fikset’ projekter. De samlede omkostninger til indkøb og opsætning af bænke
i Kalundborg og Raklev er estimeret til 425.000 kr. En godkendelse af projektet
betyder, at der herefter resterer 159.300 kr. af Kalundborg lokalområdes andel
af ’Få det Fikset’ – puljen. Når projektet er gennemført og de endelige
omkostninger er kendt, vil en eventuel uforbrugt del af rammen til indkøb og
opsætning af bænke kunne tilgå øvrige ’Få det Fikset’ projekter i Kalundborg.

Når de afledte driftsudgifter er beregnet tilrettes det
administrative budget fra året efter, at bænkene er opsat.

[adresse] bemærkninger er indarbejdet i sagen.

**Økonomiudvalgets møde den 19.
maj 2021:**

Anbefales.

**Bilag**

|  |  |
| --- | --- |
| Ansøgning om bænke til Kalundborg og [adresse] 326-2021-114726 |